

**VLADA REPUBLIKE SRBIJE**

**Kancelarija za upravlјanje javnim ulaganjima**

kao naručilac

***objavlјuje***

**POZIV ZA PODNOŠENJE PONUDA U OTVORENOM POSTUPKU**

**IZVOĐENJE RADOVA NEOPHODNIH ZA ZAVRŠETAK OBJEKTA HIRURGIJE KBC „DR DRAGIŠA MIŠOVIĆ“**

**BR. OP/4-2017/RD**

Republika Srbija je zaklјučila ugovore o kreditu sa Evropskom investicionom bankom i Bankom za razvoj Saveta Evrope za finansiranje projekta „Istraživanje i razvoj u javnom sektoru“ i namerava da deo sredstava iz ovog kredita iskoristi za plaćanja po ugovoru za potprojekat: Modernizacija KBC „Dr Dragiša Mišović“.

Na osnovu člana 32. Zakona o javnim nabavkama („Sl. glasnik RS br. 124/2012, 14/2015 i 68/2015“), te u skladu sa Zakonom o potvrđivanju okvirnog ugovora o zajmu F/P 1739 između Banke za razvoj Saveta Evrope i Republike Srbije („Službeni glasnik RS“ – Međunarodni ugovori“, broj 1/12), Kancelarija za upravlјanje javnim ulaganjima pokreće otvoreni postupak javne nabavke čiji je predmet „Izvođenje radova neophodnih za završetak objekta hirurgije KBC „Dr Dragiša Mišović“, broj nabavke: OP/4-2017/RD.

Predmet radova je sanacija i adaptacija zgrade hirurgije KBC „Dr. Dragiša Mišović“, koja je stradala u požaru krajem 2009. godine. Projektom su obuhvaćeni unutrašnji arhitektonsko-građevinske radovi izuzimajući postojeće liftove, stepeništa kao i radove na fasadi i krovu objekta. Predmerom su takođe obuhvaćeni radovi na zameni svih unutrašnjih instalacija: elektro-ektroenergetskih, telekomunikacionih, termotehničkih, hidrotehničkih i instalacija medicinskih gasova. U okviru projekta izvode se i radovi na tekućem održavanju kotla u krugu „B“.

Oznaka iz opšteg rečnika nabavke: 45215140

Objekat zgrade hirurgije KBC „Dr. Dragiša Mišović“ se nalazi u ulici Heroja Milana Tepića br.1 u Beogradu, KP br.20488/1, Opština Savski Venac.

Ugovor o nabavci će biti zaklјučen sa najpovolјnijim ponuđačem, u skladu sa uslovima određenim konkursnom dokumentacijom i svim ostalim dokumentima koji će činiti sastavni deo ugovora.

Realizacija ugovora se očekuje u periodu od avgusta do decembra 2017. godine.

Kriterijum za ocenjivanje ponuda je „najniža ponuđena cena“. Rangiranje ponuda će se sprovesti od najniže do najviše ponuđene cene.

Procenjena vrednost javne nabavke iznosi 410.000.000 RSD bez PDV.

Rok za završetak svih radova je 150 kalendarskih dana od dana uvođenja izvođača u posao.

Sva lica su pozvana da učestvuju bez obzira na zemlјu porekla.

Podnošenje ponude sa varijantama nije dozvolјeno.

Zainteresovani ponuđači dodatne informacije mogu dobiti od Naručioca putem elektronske pošte na adresu: [procurement.rd@pim.gov.rs](mailto:procurement.rd@pim.gov.rs).

Uslovi za učešće i ostali elementi nabavke detalјno su određeni konkursnom dokumentacijom koja će biti dostupna za preuzimanje svim zainteresovanim licima na internet stranici Naručioca:

[http://www.obnova.gov.rs/cirilica/javne-nabavke](http://www.obnova.gov.rs/cirilica/javne-nabavke%20)

Ponuđač je dužan da uz ponudu dostavi bankarsku garanciju za ozbilјnost ponude sa naznačenim iznosom ne manjim od 10% od ukupne vrednosti ponude bez PDV-a i rokom važnosti 60 dana od dana javnog otvaranja ponuda, koja mora biti neopoziva, bez prava na prigovor, sa klauzulama: bezuslovna i plativa na prvi poziv, u korist Naručioca. Podneta bankarska garancija ne može da sadrži dodatne uslove za isplatu, kraće rokove, manji iznos ili promenjenu mesnu nadležnost za rešavanje sporova.

**Krajnji rok za podnošenje ponuda je 10. jul 2017. godine do 11 časova pre podne.**

Ponude moraju biti dostavlјene u zatvorenim kovertama sa naznakom: „Izvođenje radova neophodnih za završetak objekta hirurgije KBC „Dr Dragiša Mišović“ OP/4-2017/RD, Kancelarija za upravlјanje javnim ulaganjima”, na adresu: ulica Nemanjina br.22-26, Beograd, pisarnica Uprave za zajedničke poslove republičkih organa.

Ponude koje stignu nakon gore navedenog roka smatraće se neblagovremenim. Neblagovremene ponude neće se otvarati i biće vraćene ponuđačima.

Otvaranje ponuda biće obavlјeno na adresi: ulica Svetozara Markovića br.42, 1. sprat, Beograd, dana 10. jula 2017. godine u 13 časova.

Otvaranje ponuda je javno i dozvolјeno je prisustvo svim zainteresovanim licima. Isklјučivo ovlašćeni predstavnici ponuđača imaju pravo na aktivno učešće u procesu otvaranja ponuda.

Odluku o dodeli ugovora naručilac će doneti u roku od 25 dana od dana otvaranja ponuda, osim u slučaju da Banka za razvoj Saveta Evrope ne zadrži postupak duže od uobičajenog roka potrebnog za pregled dokumentacije o sprovedenom postupku javne nabavke i davanja saglasnosti na nastavak postupka.

Lice za kontakt: Maja Rakočević, e-mail adresa: procurement.rd@pim.gov.rs